Apkaba
Apkaba – tvirtinimo elementas, kažką sujungiantis, sutvirtinantis. Apkabos savo sandara gana neapibrėžtos. Jos naudojamos daugelyje technikos, gamybos sričių: Sutvirtinti ryšulių, ilgų daiktų grupes, kad šie neišsiskleistų, užimtų mažiau vietos, kad juos lengviau būtų galima kilnoti juos sandėliuojant ar pervežant. Tokios apkabos paprastai daromos iš metalinės ar kartais plastikinės juostos ar vielos. Pvz., tekstilės pramonėje naudojamos gniutulų apkabos (angl. baling hoop, vok. Stahlband, rus. кипная стальная лента). Panašios apkabos naudojamos sujungti medienos lentoms ir pan. sortimentams, vamzdžiams ir t. t. juos pervežant, kraunant. Sutvirtinti elementus tam tikrose konstrukcijose. Pvz., vandens ir pan. žarnas, baldų dalis ir pan.